钦定古今图书集成/理学汇编/字学典/第008卷 > 熊氏经说 > 《六书》
## 钦定古今图书集成/理学汇编/字学典/第008卷 > 熊氏经说 > 《六书》

周公之时未有大小二篆，而保氏之官已有六书之
教，一曰象形，二曰指事，三曰《会意》，四曰《转注》，五曰谐
声，六曰假借。以此为六书之目。虽未知保氏之教何
如，然汉初有《仓颉》《史籀》之教，其流传必有所从来。古
初制字多象形，故象形为六书之首。形不可象而指
事，事不可指而会意，意不可会而谐声，声无可谐，五
不足而后假借。世间文字虽多，然《玉篇》诸部，不过二
万二千七百二十六字，夹漈《六书略》凡二万四千二
百三十五字于内，谐声二万一千三百四十二字，是
谐声字居六书十分之九矣。汉字犹有有声而无字
者，番字则皆谐声矣。王荆公《字说》则字皆会意，无所
谓六书。故王氏《周礼新经》至六书无可说。